**Lisa 1**

**Tehnilised tingimused mänguväljakule**

Üldtingimused:

* Mänguvahendite disain peab olema kooskõlas hoone arhitektuuriga, sh mänguvahendite värvid harmoneeruma hoone fassaadi värvidega.
* Kõik mänguväljaku elemendid peavad vastama EVS-EN 1176 standardile, sh mänguvahendite turvaalused.
* Mängu- ja spordialadele projekteerida ka kõrghaljastus, mis pakub päikese ja tuule eest varju ning loob meeldiva elukeskkonna. Haljastuse valimisel jälgida, et mängualade vahetusse lähedusse ei projekteeritaks mürgiseid/mürgiste marjadega vms ebasobivaid taimi.
* Planeeringualale näha ette ühtse disainiga väikevormid (pingid, prügikastid, jalgrattahoidjad jne). Prügikast peab olema pealt kinnine, lukustatav, lihtsast tühjendatav ja eraldi sisekonteineriga. Pingil peab olema seljatugi ning (vähemalt mõnel pingil) käetugi. Väikevormide metallosad peavad olema kuumtsingitud ja pulbervärvitud. Elemendid peavad olema kohtkindlalt paigaldatud ning kaetud grafitivastase lakiga.
* Iga eraldi mänguala juures peab olema vähemalt 1 prügikast ja 1 pink.
* Mänguväljaku toodetele ning väikevormidele peab pakkuma vähemalt 60 kuu pikkuse garantiiaja.
* Pinnavormide kujundamisel kindlustada nõlvad erosiooni vastu.
* Nõutud elemente võib võimalusel ühendada, kui erinevate elementide mängufunktsioonid on täidetud.
* Mänguväljak peab olema ümbritsetud piirdeaiaga.
* Mänguväljaku juurde projekteerida jalgrattaparklad.
* Mänguala projekteerimisel peab olema kaasatud volitatud maastikuarhitekt (tase 7). Ehitusprojekti koosseisus esitada eraldi ka maastikuarhitektuuri eriosa.
* Mänguväljakulahendus kooskõlastada valla avaliku ruumi spetsialistiga.

**Soovituslik mänguala elementide minimaalne koosseis (lastele vanuses 3-13a)**

* Väikelastele vanuses 0-3a
  + Liivakast koos mängulauaga
  + Temaatiline mänguelement (mänguauto/-rong vms)
  + Vedrukiik
  + Kiik, kus on vähemalt 1 tavaiste ja 1 beebiiste
* Lastele vanuses 3-13a
  + Mängulinnak, kus on vähemalt 2 torni, sild, mänguletid, liumägi, ronimissein
  + Pesakiik
  + Pesaistmetega võrkronila, vähemalt 4m kõrgune
  + Karussell
  + Kiik, kus on vähemalt 1 tavaiste ja 1 kahe inimese iste
* Ala mitmekesistamiseks kasutada katendimänge, EPDM loomakesi, pinnavorme vms
* 2 mänguvahendit peavad sobima ka ratastoolis kasutajale

**NB!** Eelmainitud mängualasid ei pea eristama vanusegrupiti, võib ka elemendi funktsiooni põhiselt alad eristada. Sellisel juhul peab olema kindlustatud, et mänguelemendid, mis ei ole mõeldud väikelastele (0-3 a), oleksid raskesti ligipääsetavad sellele vanusegrupile.